Actorii Teatrului Evreiesc de Stat sunt păziți de jandarmi, după o campanie de amenințări cu "atacuri mortale" pe TikTok. Maia Morgenstern: "Îmi este foarte greu"
Premiera spectacolului "Neguțătorul din Veneția" de la Teatrul Evreiesc de Stat, care a avut loc pe 7 și 8 februarie, s-a desfășurat sub protecția jandarmilor, după ce pe TikTok au fost lansate amenințări grave la adresa actorilor și a instituției. Mesajele postate anunțau "atacuri mortale", iar mai mulți utilizatori au lansat comentarii explicite incitând la violență.